alexandrainst/scandi-wiki huggingface dataset:
Berit Nermoen

Berit Nermoen (født 1963) er en norsk barnebokforfatter, stemmeskuespiller og dukkespiller.

Hun er kjent for å ha vært Fantorangens dukkefører fra 2007 til 2015, og har også skrevet flere av bøkene om hen.

Referanser 

Norske stemmeskuespillere
Norske dukkespillere
Norske barnebokforfattere
Fødselsdato ikke oppgitt
Register over forsikringssøkere og forsikrede

Register over forsikringssøkere og forsikrede (ROFF) er et sentralt register for registrete skader på livsforsikringer.  Registeret drives av Finans Norge med konsesjon fra Datatilsynet.

Når kunder meldes skader til forsikringselskapene, blir skaden meldt til ROFF og medlemsselskaper i Finans Norge får tilgang til kunders skadehistorikk.

Se også  
 Forsikringsselskapenes sentrale skaderegister

Eksterne lenker  
 Finansnorge - Register over forsikringssøkere og forsikrede

Registre
Forsikring
Jonny Andvik

Jonny Andvik (født 1966 i Porsgrunn) er en norsk billedkunstner.

Andvik lærte som barn maling hos sin farfar, Alf Andvik (1910 - 1989). Han tok tegneundervisning hos Kjell Dahl som femtenåring og studerte senere hos Dahl på hans privatskole som gikk under navnet Skolen for Grafisk Formgiving på Lille Ulefós (1984-1986), Ulefoss. Deretter studerte tegning og grafiske produksjonsmetoder ved Exeter College of Art and Design (1989-1990) i England. 

Andvik opprettet et grafikkverksted og ateliér i 1993 i Porsgrunn under navnet Andviktunet. I 1999 Jonny Andvik i Storgaten 174, Porsgrunn det som fikk navnet Andvikskolen. Andvikskolen var en privat skole innen fag som kunsthistorie, filosofi, tegning og maling. Kurs- og undervisning gikk ut på å lære bort en klassisk figurativ stil innen kunsten med en litterær innfallsvinkel. Over 700 elever gått på skolen før den ble avviklet i 2007.

Andvik er hatt utstillinger i flere land blant annet The Dream of America på The Nordic Heritage Museum, Seattle USA 2007, Utstiller på Norsk Høstfest i Minot, North Dakota 2015.

Publikasjoner
Jonny Andvik, Andvik maler Jomfruland ISBN 9788292765456, Norgesforlaget, 2010
Jonny Andvik, Med Telemark som atelier EAN: 9788292765524, Norgesforlaget 2011

Referanser

Kilder

Norske billedkunstnere
Personer fra Porsgrunn kommune
Hvorfor bytte egtemand?

Hvorfor bytte egtemand? (originaltittel: Don't Change Your Husband) er en amerikansk stumfilm fra 1919 regissert av Cecil B. DeMille med Gloria Swanson i hovedrollen.

Medvirkende
 Elliott Dexter - James Denby Porter
 Gloria Swanson - Leila Porter
 Lew Cody - Schuyler Van Sutphen
 Sylvia Ashton - Mrs. Huckney
 Theodore Roberts - The Bishop, Rt. Rev. Thomas Thornby
 Julia Faye - Nanette aka Toodles
 James Neill - Butler
 Ted Shawn as Faun

Referanser

Eksterne lenker 
 

Dramafilmer fra USA
Stumfilmer fra USA
Filmer fra 1919
Sort-hvitt-filmer
Vitenskapsåret 1624

Vitenskapsåret 1624 er en oversikt over hendelser, prisvinnere, fødte og avdøde personer med tilknytning til vitenskap i 1624.

Oppdagelsesreiser 
 juli eller august – António de Andrade reiser inn i Tibet som første europeer.

Astronomi 
 Jakob Bartsch får publisert stjerneatlaset «Usus astronomicus planisphaerii stellati», med seks nylig oppdagede konstellasjoner, deriblant Sjiraffen rundt Nordstjernen.

Navigasjon 
 Willebrord van Rojen Snell får publisert verket «Tiphys Batavus, sive Histiodromice, de navium cursibus, et re navali», med navigasjonsveiledning. Leiden.
 Edmund Gunter får publisert verket «The description and use of sector, the cross-staffe, and other instruments for such as are studious of mathematical practise», ment for navigatører. London.

Matematikk 
 Henry Briggs får publisert katalogen «Arithmetica Logarithmica», med logaritmen til  naturlige tall oppgitt i fjorten desimaler.
 Johannes Kepler får publisert verket «Chilias logarithmorum», også med logaritmetabeller.

Medisin 
 Adriaan van den Spiegel får publisert «De semitertiana libri quatuor», med den første medisinske beskrivelsen av malaria.
 Rembert Dodoens får publisert posthumt verket «Ars medica, ofte ghenees-kunst». Leiden.

Teknologi 
 Salomon de Caus får publisert avhandlingen «La Practique et la démonstration des horloges solaires, avec un discours sur les proportions, tiré de la raison de la trente-cinquième proposition d’Euclide, et autres raisons et proportions, et l’usage de la sphère plate» (Praksis og visning av solur, med omtale av proposjoner etter Euklids trettifemte læresetning m.m., og bruk av den flate platen). Paris.

Fødsler 
 7. januar − Camillo-Guarino Guarini (død 1683), italiensk matematiker.
 10. september – Thomas Sydenham (død 1689), engelsk lege.
 Thomas Sydenham (død 1660), flamsk matematiker og jesuitt.

Dødsfall 
 7. juni − Giuseppe Biancani (født 1566), italiensk astronom.
 5. desember – Gaspard Bauhin (født 1560), sveitsisk botaniker og lege.
 26. desember – Simon Marius (født 1573), tysk astronom.

Referanser
Billy Porter

Billy Porter (født 21. september 1969 i Pittsburgh i Pennsylvania) er en amerikansk artist og skuespiller.

Porter gikk musikallinjen ved Pittsburgh Creative and Performing Arts School og ble senere uteksaminert fra Carnegie Mellon University. I 90-årene fikk han en rekke roller på Broadway, blant annet en ensemblerolle i musikalen Miss Saigon og en statistrolle i Grease. Porter begynte etter hvert å jobbe mot en solokarriere og slapp debutalbumet Billy Porter i 1997. De neste platene var sterkt påvirket av Porters forkjærlighet for musikkteater, og både At the Corner of Broadway + Soul (2005) og Billy's Back on Broadway (2014) bestod av kjente musikallåter.

Porter vant Tony-prisen for beste mannlige hovedrolle i en musikal for rollen som Lola i Cyndi Laupers rockemusikal . Han ble også belønnet med en Grammy Award for musikkalbumet. Fra 2018 har han spilt ballroom-kommentatoren Pray Tell i dramaserien Pose. TV-serien har fått god kritikk, og Porter ble nominert til en Golden Globe for sin rolletolkning.

Plater 
1997: Billy Porter (DV8/A&M Records)
2005: At the Corner of Broadway + Soul (Sh-K-Boom Records)
2014: Billy's Back on Broadway (Concord Music Group)
2017: Billy Porter Presents the Soul of Richard Rodgers

Utvalgt filmografi 
2007–2012: So You Think You Can Dance
2018–i dag: Pose – Pray Tell
2018: American Horror Story: Apocalypse – Behold Chablis

Referanser

Eksterne lenker 
 
 
 

Personer fra Pittsburgh
Skuespillere fra USA
Sangere fra USA
Tony Award-vinnere
Grammy Award-vinnere
Valget i Israel september 2019

Valget i Israel september 2019 er et valg til Israels nasjonalforsamling Knesset som skal avholdes 17. september 2019.

Nyvalget vil avholdes fordi partiene ikke klarte å danne regjering etter valget i april. Da var det uenigheter mellom Yisrael Beiteinu og de ortodokse partiene som gjorde at høyresiden ikke ble enige. Yisrael Beiteinus leder Avigdor Lieberman ønsker en samlingsregjering uten Netanyahu som statsminister. Alle de 40 listekandidatene til Likud har signert en avtale hvor de erklærer at kun Netanyahu vil være partiets kandidat.

Det blir første gangen Israel avholder to valg til Knesset i samme år.

Nye partier og lister
Siden valget i april har Likud inngått listesamarbeid med Kulanu. Kulanu, som  har sittet i regjering med Likud siden 2015, ledes av tidligere Likud-representant Moshe Kahlon. 
Det antiarabiske partiet Otzma Yehudit har gått ut av listesamarbeidet Unionen av høyresidepartier. Nye Høyre, som kom rett under sperregrensa ved valget i april, samarbeider med Unionen under navnet Yamina. Tidligere justisminister Ayelet Shaked topper lista.

De arabiske partiene samler seg igjen i listesamarbeidet Felleslisten, som ble den tredje største partigruppen under Valget i Israel 2015. Under det forrige valget i april var de fire arabiske partiene fordelt på to lister.

26. juni 2019 erklærte tidligere arbeiderpartistatsminister Ehud Barak at han startet et nytt parti, Israels demokratiske parti. Partiet vil ha listesamarbeid med partiene Meretz og Grønn bevegelse under navnet Demokratisk union.

Arbeiderpartiet og Gesher har inngått samarbeid. De to partiene fikk til sammen litt over seks prosent av stemmene ved forrige valg.

Moshe Feiglins parti Zehut trakk seg fra valget i slutten av august 2019 med lovnader om en ministerjobb i en eventuell Netanyahu-regjering.

Valgresultat
Valgresultatet førte til at Blått og hvitt ble den største partilista i Knesset. Partiet hadde likevel ikke noen klar vei til en majoritetskoalisjon, så oppdraget med å danne ny regjering ble først gitt til sittende statsminister Benjamin Netanyahu. Heller ikke Netanyahu hadde noen klar vei til uten støtte fra Avigdor Liebermans parti Yisrael Beiteinu. Lieberman har siden før valget ikke ønsket å sitte i regjering med de jødisk-ortodokse partiene, og etter et møte med Natanyahu 3. oktober sendte han ut en pressemelding om at han fortsatt ønsket en storkoalisjon mellom sitt eget parti, Likud og Blått og hvitt.

Meningsmålinger (mandatfordeling)

Grafer 
Dette er en oversikt over mandatfordelingen i meningsmålingene som ble gjort før valget. Hvis det ble gjennomført flere meningsmålinger samme dag er det gjennomsnittet av disse som ligger inne. Fredag 13. september var siste dag det var lov å publisere meningsmålinger i henhold til israelsk lov.

Referanser 

Israel
Valg i Israel
Røde Kors Haugland Rehabiliteringssenter

Røde Kors Haugland Rehabiliteringssenter (RKHR), også kalt Hauglandssenteret, er et rehabiliteringssenter i Fjaler kommune i Sogn og Fjordane drevet av Norges Røde Kors. Institusjonen er den største på Vestlandet innen rehabilitering.

Historien til RKHR strekker seg tilbake til overrettsaksfører Christian Bekker fra Bergen som i 1945 bosatte seg på Haugland, 3 km nord for Flekke. Da han døde i 1980 testamenterte han eiendommen til Røde Kors på premisset om at stedet skulle benyttes til humanitære formål. Det ble startet rehabilitering av bygningene, og det ble først drevet som et aktivitetssenter for funksjonshemmede, samt leirskole. Lions Clubs International etablerte også en innsamlingaksjon som skulle gå til å etablere et større senter med bedre fasiliteter, og i 1992 ble dette senteret åpnet med navnet Haugland Helsesportssenter med Kong Harald som snorklipper. I 1993 fikk senteret navnet det har i dag.

RKHR har avtale med Helse Vest RHF om å tilby spesialiserte rehabiliteringstjenester og tverrfaglig rehabilitering gjennom ordningen Raskere tilbake. Senterets tilbud er rettet mot et bredt utvalg av pasienter og diagnoser, pasientene kan f.eks. ha plager i muskel og skjelett, slite med overvekt, ha sykdommer som Parkinsons eller cerebral parese, eller de kan trenge opptrening etter kreftbehandling. Årlig er ca. 1300 pasienter til rehabilitering ved RKHR, og det er rundt 90 ansatte ved senteret.

På samme eiendom har United World College siden 1995 vært etablert med internasjonal skole for 200 elever fra hele verden. I 2007 ble Haugland Internasjonale Forsking- og Utviklingssenter etablert i et samarbeid mellom RKHR, UWC og Fjaler kommune. RKHR samarbeider også med Beitostølen Helsesportssenter.

Galleri

Referanser

Eksterne lenker 
 

Helse- og sosialtjenester i Vestland
Norges Røde Kors
Fjaler
Ludwig Gredler

Ludwig Gredler (født 19. november 1967) er en østerriksk tidligere skiskytter og trener. Han tok sølv under VM i skiskyting 2000 i Holmenkollen og bronse under VM i skiskyting 1997 i Brezno-Oserblie, begge medaljene vant han på 20 km normaldistanse. Gredler deltok i vinter-OL for Østerrike fem ganger: 1992, 1994, 1998, 2002 og 2006.

Resultater 
Kilde: Skisport365.com

Olympiske leker

Verdensmesterskap 
2 medaljer (1 sølv, 1 bronse)

Verdenscupseire 
6 seire (3 på 20 km, 3 på 10 km)

Referanser

Eksterne lenker 
 
 Ludwig Gredler hos skisport365.com

Østerrikske skiskyttere
Østerrikske trenere
Skiskyttertrenere
Langrennstrenere
Skiskyttere under Vinter-OL 1992
Deltakere for Østerrike under Vinter-OL 1992
Skiskyttere under Vinter-OL 1994
Deltakere for Østerrike under Vinter-OL 1994
Skiskyttere under Vinter-OL 1998
Deltakere for Østerrike under Vinter-OL 1998
Skiskyttere under Vinter-OL 2002
Deltakere for Østerrike under Vinter-OL 2002
Skiskyttere under Vinter-OL 2006
Deltakere for Østerrike under Vinter-OL 2006
Personer fra Hall im Tirol
Deltakere under VM i skiskyting 1991
Deltakere under VM i skiskyting 1992
Deltakere under VM i skiskyting 1993
Deltakere under VM i skiskyting 1994
Deltakere under VM i skiskyting 1995
Deltakere under VM i skiskyting 1996
Deltakere under VM i skiskyting 1997
Deltakere under VM i skiskyting 1998
Deltakere under VM i skiskyting 1999
Deltakere under VM i skiskyting 2000
Deltakere under VM i skiskyting 2001
Deltakere under VM i skiskyting 2002
Deltakere under VM i skiskyting 2003
Deltakere under VM i skiskyting 2004
Deltakere under VM i skiskyting 2005
Deltakere under VM i skiskyting 2007
Judee Sill

Judee Sill (født Judith Lynne Sill 7. oktober 1944, død 23. november 1979) var en amerikansk sanger og låtskriver. Hun var den første artisten til å bli signert hos David Geffens Asylum label. Hun ga ut to album på Asylum, og fullførte delvis et tredje album før hun døde av en overdose i 1979.
Hennes selvtitulerte debutalbum ble utgitt i slutten av 1971 og ble 18 måneder senere etterfulgt av Heart Food. I 1974 spilte hun inn demoer til et tredje album som aldri ble fullført. Demoene ble senere utgitt med andre rariteter på to-disc samlingen Dreams Come True i 2005.

Sill var sterkt påvirket av Bach, mens hun tekstmessig ofte brukte elementer fra kristendommen.

Biografi 
Judith Lynne Sill ble født i Studio City, California, 7. oktober 1944, og tilbrakte sin tidlige barndom i Oakland - området. Hennes far, Milford "Bun" Sill, importerte eksotiske dyr for bruk i filmer, og eide en bar i Oakland der Judee Sill lærte å spille piano.

Da han døde av lungebetennelse i 1952, flyttet Sills mor Oneta sammen med Judee og hennes eldre bror, Dennis, til Los Angeles, der Oneta snart møtte og giftet seg med Tom og Jerry animatør Kenneth Muse.

I et intervju med Rolling Stone magazine fra 1972, beskrev Sill livet hjemme som ulykkelig og voldelig etter moren giftet seg på nytt. Hun overført fra en offentlig videregående skole til en privat skole, hvor hun møtte andre opprørske tenåringer. Noen av dem var angivelig involvert i kriminalitet. Enten ved videregående skole eller etter fullført skolegang (avhengig av kilde), begikk Sill og en mann hun hadde møtt, en serie væpnede ran av bedrifter, for eksempel brennevinbutikker og bensinstasjoner. Sill og hennes partner ble snart arrestert, og hun brukte ni måneder i et skolehjem der hun var kirkens organist og "lærte mye god musikk", blant annet gospel.

Etter å ha blitt løslatt, var Sill i en stund elev ved San Fernando Valley Junior College som en kunst major. Hun spilte også piano i skolens orkester og jobbet i en pianobar. På et tidspunkt mellom 1963 og 1965 (avhengig av kilde), døde moren hennes, og hun forlot college og flyttet ut av sin stefars hjem. Hun begynte å bruke LSD og andre rusmidler, flyttet inn med en LSD-forhandler og ble med i en jazz trio.

I April 1966 giftet Sill seg med pianisten Robert Maurice "Bob Harris.
Paret bodde i Las Vegas i en stund, men begge utviklet ødeleggende heroinavhengighet i løpet av få måneder. Da Sill flyttet tilbake til California tydde hun til sex arbeid, svindel, og sjekkforfalskning til å finansiere avhengighetene sine. Narkotika- og falskneriforbrytelser sendte henne til fengsel, og hun fikk vite at hennes bror Dennis hadde dødd plutselig. Da hun kom ut, begynte hun å jobbe som låtskriver.

Referanser

Eksterne lenker 
 
 

Pianister fra USA
Med døden i helene (1967)

Med døden i helene (orig: Bersaglio mobile) er en italiensk spion-thriller fra 1967 regissert av Sergio Corbucci med Ty Hardin i hovedrollen.

Medvirkende
 Ty Hardin: Jason 
 Michael Rennie: Clark 
 Paola Pitagora: Greta 
 Vittorio Caprioli: Billy 
 Gordon Mitchell: Albanese 
 Graziella Granata: Rumba

Referanser

Eksterne lenker 
 

Italienskspråklige filmer
Filmer fra 1967
Italienske thrillerfilmer
Den norske sjømannskirken (Albir-Villajoyosa)

Sjømannskirken i Albir er fra 1996 og ligger i L'Albir i Alfaz del Pi kommune, Spania. Sjømannskirken i Albir-Villajoyosa er en sjømannskirke med virksomhet ut fra to steder - Sjømannskirken i Albir (tidligere kalt Kirkesenteret), hvor sjømannskirkens ansatte har sine kontorer, har åpen café og hvor det meste av arrangement foregår, og Minnekirken ved Solgården helse- og feriesenter i Villajoyosa hvor det feires gudstjeneste hver søndag kl 11.

Eksterne lenker 
 Sjømannskirken i Albir-Villajoyosa (offisiell side)
Sjømannskirken i Albir-Villajoyosa på Facebook
 https://web.archive.org/web/19990223221955/http://lukas.sifh.no/kirker/

Sjømannskirken
Norske kirker i utlandet
Kirker fra 1996
1996 i Spania
Svartlønn

Svartlønn (Acer nigrum) er en nordamerikansk art i lønneslekten. Den er nært beslektet med sukkerlønn og regnes ofte som underarten Acer saccharum subsp. nigrum.

Det er et løvfellende tre som blir 200 år gammelt og 21–34 m høyt med en stammediameter på mer enn 100 cm. Bladene skiller seg fra sukkerlønn ved som regel ha tre lapper, bladrand med få eller ingen tenner og en underside som er sølvhåret. Barken er svartere med dypere furer.

Utbredelsen strekker seg fra New England, New York og sørlige Québec vestover gjennom sørlige Ontario til sentrale Michigan, nordlige Wisconsin og sørøstlige Minnesota. Videre finnes den sørover til nordøstlige Kansas og Missouri og østover i Tennessee til vestlige Nord-Carolina, Virginia, Vest-Virginia, Maryland, Pennsylvania og New Jersey. Arten vokste i Delaware, men er utdødd der. 

Den er tilpasset et tørrere og varmere klima enn sukkerlønn og finnes lenger vest på prærien, men de to artene vokser side om side i store deler av utbredelsen. I øst danner svartlønn skog sammen med amerikabøk, tulipantre, svartlind, sukkerlønn, gul hestekastanje, rødeik, kviteik og canadahemlokk. Langs elvene på prærien vokser den sammen med svartlind, rødalm og kvitalm. Undervegetasjonen varierer fra sted til sted og omfatter blant annet Dirca palustris, korsved, arter i bjørnebærslekta, hyll, kryparalia, amerikatrollbær, Smilax, Asimina triloba, Lindera benzoin og giftsumak.

Trevirket brukes på samme måte som hos sukkerlønn. Sevjen kan brukes til å lage lønnesirup.

Litteratur

Eksterne lenker 
 

Lønneslekten
Østlige Canadas trær
Ontarios flora
Jan Matouš

Jan Matouš (født 30. mai 1961) er en tsjekkisk tidligere skiskytter som konkurrerte for Tsjekkoslovakia. Han tok bronse på normaldistansen i VM i skiskyting 1987 i Lake Placid. Matouš var også med på Tsjekkoslovakias lag som tok sølv i lagkonkurransen i VM i skiskyting 1990 i Minsk.

Resultater 
Kilde: Skisport365.com

Olympiske leker

Verdensmesterskap 
2 medaljer (1 sølv, 1 bronse)

Verdenscupseire 
2 seire (2 på 20 km)

Referanser

Eksterne lenker 
 
Jan Matouš hos skisport365.com

Tsjekkiske skiskyttere
Deltakere for Tsjekkoslovakia under Vinter-OL 1984
Skiskyttere under Vinter-OL 1984
Deltakere for Tsjekkoslovakia under Vinter-OL 1988
Skiskyttere under Vinter-OL 1988
Deltakere under VM i skiskyting 1983
Deltakere under VM i skiskyting 1985
Deltakere under VM i skiskyting 1986
Deltakere under VM i skiskyting 1987
Deltakere under VM i skiskyting 1989
Deltakere under VM i skiskyting 1990
Deltakere under VM i skiskyting 1991
Audun Jensen

Audun Jensen (født 22. juli 1966) er en norsk tidligere tennisspiller.
__notoc__
Han vant fem NM-gull i perioden 1986–1988. Han vant kongepokalen i 1986.

NM-gull

Se også 
 Norgesmesterskapet i tennis

Referanser

Kilder

Eksterne lenker 
 
 Profil hos Norges Tennisforbund

Norske tennisspillere
Kongepokalvinnere i tennis
Frederick Sundsten

Frederick Sundsten (født 18. november 1978) er en norsk tidligere tennisspiller.
__notoc__
Han vant tre NM-gull i perioden 1996–2004. Han vant kongepokalen i 2004.

NM-gull

Se også 
 Norgesmesterskapet i tennis

Referanser

Kilder

Eksterne lenker 
 Profil hos Norges Tennisforbund

Norske tennisspillere
Kongepokalvinnere i tennis
Per-Erik Karlsson

Per-Erik Karlsson (født 12. juni 1977) er en norsk tidligere tennisspiller og forretningsmann.
__notoc__
Han vant fire NM-gull i perioden 1997–2000. Han vant kongepokalen i 2000.

NM-gull

Forretningsvirksomhet 

Sammen med tennisspillerne Christian Ruud og Ola Bentzen etablerte Karlsson i 2012 investeringsselskapet KBR Capital Partners. Selskapet forvaltet titalls millioner kroner for norske investorer, men i 2020 ble selskapet begjært tvangsavviklet, og investorene fryktet at alle deres penger var tapt.

Se også 
 Norgesmesterskapet i tennis

Referanser

Kilder

Eksterne lenker 
 Profil hos Norges Tennisforbund

Norske tennisspillere
Kongepokalvinnere i tennis
Sannhets- og forsoningskommisjonen

Sannhets- og forsoningskommisjonen kan vise til:

Sannhets- og forsoningskommisjonen (Sør-Afrika)
Sannhets- og forsoningskommisjonen (Norge)
Kristoffer Sivertsen

Kristoffer Sivertsen (født 23. november 1988 i Stavanger) er en norsk jurist, siviløkonom og politiker (FrP). I mai 2019 ble han statssekretær i Justis- og beredskapsdepartementet for justis- og innvandringsminister Jøran Kallmyr i Erna Solbergs regjering.

Sivertsen har vært varamedlem og medlem av bystyret i Stavanger kommune, og medlem av kommunalstyret for oppvekst og kommunalstyret for kultur og idrett i samme kommune. I 2015 ble han valgt til leder av Stavanger Fremskrittsparti. Han har tidligere vært formann i Stavanger FpU og Bergen FpU. I tillegg har han hatt flere verv i FrP og vært en del av FrPs nasjonale skoleutvalg.  

Sivertsen er utdannet jurist fra Universitetet i Bergen og har advokatbevilling (2019). Han har også gjennomført Washington Semester Program i International Law & Organizations ved American University i Washington DC, USA. Ved vårsemesteret 2019 fullførte han en mastergrad i økonomi og administrasjon (siviløkonom) ved Handelshøgskolen ved Universitetet i Stavanger. Masteroppgaven omhandlet innovasjon i norske forretningsadvokatfirma.  

Sivertsen var i 2018 medforsvarer i Oslo tingrett i en profilert straffesak som omhandlet leterefusjonsordningen på norsk sokkel. Som advokat har han i tillegg engasjert seg i arbeidsrettspørsmål. 

Sivertsen er kjent for å være en sterk forkjemper for mindre regulering av mikrobryggerier, og har gjentatte ganger foreslått å liberalisere regelverket og redusere avgifter på håndverksøl. I tillegg har han tatt til orde for at Stavanger må anses som Norges ølhovedstad, og fått gjennomslag for at mikrobryggeriene skal bli en del av Stavanger bys turistsatsing.  Han har også foreslått å utdanne ølbryggere i Stavanger. 

Til lokal- og fylkesvalget 2019 ble han valgt som medlem til Stavanger kommunestyre og vara til Rogaland fylkesting.

Referanser

Eksterne lenker 
 

Lokalpolitikere i Stavanger
Statssekretærer fra FrP
Statssekretærer i Regjeringen Solberg
Norske advokater
Tom Hauglund

Tom Hauglund (født 5. oktober 1973) er en norsk tidligere tennisspiller.
__notoc__
Han vant fem NM-gull i perioden 1993–2005. Han vant kongepokalen i 1994.

NM-gull

Se også 
 Norgesmesterskapet i tennis

Referanser

Litteratur

Eksterne lenker 
 Profil hos Norges Tennisforbund

Norske tennisspillere
Kongepokalvinnere i tennis
Astri Winther

Astri Winther (født 31. august 1932), gift Hobson, er en norsk tidligere tennisspiller.
__notoc__
Hun vant fem NM-gull i perioden 1953–1956. Hun vant kongepokalen i 1955.

I 1956 flyttet hun til Australia, der hun giftet seg og fikk navnet Hobson.

NM-gull

Se også 
 Norgesmesterskapet i tennis

Referanser

Eksterne lenker 
 Profil hos ITF

Norske tennisspillere
Astrid Wanja Brune Olsen

Astrid Wanja Brune Olsen (født 23. juni 1999) er en norsk tennisspiller fra Nittedal.

Hun vant fire NM-gull i perioden 2014–2018. Hun vant kongepokalen i 2016.

NM-gull

Se også 
 Norgesmesterskapet i tennis

Referanser

Eksterne lenker 
 Profil hos Norges Tennisforbund
 

Norske tennisspillere
Personer fra Nittedal kommune
Kongepokalvinnere i tennis